Dieta mediterrania

A dieta mediterrania ye un tipo de dieta que dende fa sieglos pauta tradicionalment l'alimentación d'os paises d'a rechión mediterrania y que se basa en o consumo de verduras, legumbres, fruitas, peix, y d'olio d'oliva como graixa esencial. Tamién incluye a sobén o vin. Valora a cualidat d'os ingredients y a suya varietat, que se suelen cocinar d'una traza sencilla.

Dende o punto de vista d'a salut, tanto a OMS como a FAO la consideran un modelo alimentario sustenible y de cualidat.Patrimoni de la Humanitat per la UNESCO BTV-Notícies, Verónica Rama, 16 de noviembre de 2010

En chunio de 2007 o Espanya, Grecia, Italia y Marruecos presentoron conjuntament a candidatura d'a dieta mediterrania pa a suya inclusión en a lista d'o Patrimonio Cultural Immaterial d'a Humanitat d'a UNESCO. O 16 de noviembre de 2010, o Comitè Intergovernamental pa a Salvaguarda d'o Patrimoni Cultural Immaterial d'a Humanitat la declaró Patrimonio Immaterial d'a Humanitat d'a Unesco.A dieta mediterrania, Patrimonio Immaterial d'a Humanidat Europa Press, 16 de noviembre de 2010

 Propiedaz 
Por fer servir olio d'oliva pa freyir se consume una menor cuantidat d'acidos grasos saturaus y una cuantidat mes gran d'acidos grasos insaturaus, que no fan puyar o grau de colesterol en a sangre. Amés por fer servir olio d'oliva en atros usos bi ha un aporte de vitamina E.

Por haber-ie un consumo gran de legumbre y de cerial bi ha un buen aporte de proteínas vechetals que no van acompanyadas de lipidos, y tamién de fibra.

Bi ha un consumo frecuent de fruita y d'hortalicias provinients d'as huertas d'as riberas d'os ríos que se recullen en a mar Mediterrania, por o que no manca vitaminas, sals minerals ni fibra.

O consumo de peix en gran mesura fa que no bi haiga tanto consumo de carne como en atras dietas, y ixo aporta calcio, fosforo, yodo, graixas insaturadas y vitaminas que bi ha en o peix como a vitamina A y a vitamina D.

Bi ha un baixo livel d'inchestión de monosacaridos y disacaridos.

 Referencias 

Categoría:Dietas